Babelscape/SREDFM huggingface dataset:
Κύπελλο Κόρατς 1996-97

Το Κύπελλο Κόρατς καλαθοσφαίρισης ανδρών περιόδου 1996-97 ήταν η διοργάνωση κατά την οποία μια Ελληνική ομάδα έφθασε στην δεύτερη κατάκτησή της και έκτη συνολικά για την Ελλάδα σε όλα τα Ευρωπαϊκά Κύπελλα. Το Κύπελλο Κόρατς 1996-97 διεξήχθη σε 16 προκριματικούς ομίλους από τους οποίους περνούσαν στην επόμενη φάση οι δυο πρώτοι και στη συνέχεια αλλεπάλληλους γύρους διπλών αναμετρήσεων, έως και τον επίσης διπλό Τελικό, όπου έφθασαν η Τουρκική Τόφας Μπούρσα και ο Α.Σ. Άρης Θεσσαλονίκης.
Ιωάννης Περσάκης

Ο Ιωάννης Περσάκης (1877 – 1943), ήταν Έλληνας αθλητής στίβου του Πανελλήνιου, ολυμπιονίκης το 1896.

Στους Α' Ολυμπιακούς αγώνες το 1896 στην Αθήνα στις 25 Μαρτίου στο Παναθηναϊκό στάδιο ήταν τρίτος στο άλμα εις τριπλούν με επίδοση 12,52μ. που ήταν νέο πανελλήνιο ρεκόρ. Στο πρώτο πανελλήνιο πρωτάθλημα του 1896 που ήταν και προκριματικοί για τους Ολυμπιακούς ήταν 1ος στο άλμα εις τριπλούν με επίδοση 12,44.
Επσομίτης

Ο Επσομίτης (αγγλ. epsomite) είναι ένυδρο θειικό ορυκτό του μαγνησίου. Έλαβε το όνομά του από το Έπσομ (Σάρεϊ) της Βρετανίας, όπου πρωτοεντοπίστηκε. Οι ιαματικές ιδιότητες των πηγών του Έπσομ οφείλονται στον επσομίτη. Χημικά παρασκευασμένος πωλείται στα φαρμακεία με την επωνυμία "Άλας του Έπσομ".

Ανευρίσκεται συχνά ως επιφλοίωση σε τοιχώματα ορυχείων, σπηλαίων και ορυγμάτων, προερχόμενος από εξαλλοίωση θειούχων ορυκτών πλούσιων σε μαγνήσιο. Απαντά, επίσης, ως προϊόν αποξήρανσης αλατούχων λιμνών και πηγών, σπανιότερα ως απόθεση σε φουμαρόλες.

Σχετίζεται με μελαντερίτη, γύψο, αλοτριχίτη, αλουνογενή και πικερινγκίτη. Σχηματίζει δύο παραμικτικές σειρές με τον μορενοζίτη (NiSO4. 7 H2O) και τον γκοσλαρίτη (ZnSO4 . 7 H2O)

Απαντά σε πολλά σημεία του πλανήτη και είναι πολύ κοινό ορυκτό. Εκτός από το Έπσομ όμορφα δείγματά του ανευρίσκονται επίσης στην Τσεχία (Sedlitz και Saidschitz), τη Σλοβακία (Spania Dolina), την περιοχή του Βεζουβίου στην Ιταλία, τη χερσόνησο Καμτσάτκα της Ρωσίας, τη Νότια Αφρική (προερχόμενος από αποξήρανση λιμνών), το Οντάριο του Καναδά και σε πολλά σπήλαια των ΗΠΑ.

Στην Ελλάδα ανευρίσκεται σχεδόν σε όλα τα μεταλλεία του Λαυρίου καθώς και στη λεκάνη του Καρλοβασίου της Σάμου.
Ιωάννης Κετσέας

Ο Ιωάννης Κετσέας (Αθήνα Σεπτέμβριος 1887- Αθήνα 6 Απριλίου 1965), ήταν Έλληνας αθλητής της αντισφαίρισης από τους πρωτοπόρους του αθλήματος στην Ελλάδα και του στίβου. Πολλές φορές πανελληνιονίκης και μετέπειτα μέλος διοικητικών συμβουλίων πολλών αθλητικών οργανισμών. Ήταν στρατιωτικός κι είχε φτάσει μέχρι τον βαθμό του αντιστρατήγου.

Ήτα παντρεμένος δύο φορές και απέκτησε δύο κόρες από τον πρώτο γάμο του.

Ήταν αθλητής στον κλασικό αθλητισμό του Εθνικού ΓΣ Αθηνών και στο άλμα εις ύψος ήταν 1ος στο πανελλήνιο πρωτάθλημα του 1906 με επίδοση 1,60 . Σαν αθλητής του τένις ξεκίνησε το 1903 και ήταν πρωταθλητής Ελλάδος στα πρώτα πανελλήνια πρωταθλήματα, όπως το 1906 2ος στο διπλό αντρών, το 1909 3ος στο διπλό αντρών και το 1908 1ος στο διπλό αντρών, στο Κύπελλο αντισφαίρισης ανατολικής Μεσογείου ήταν 1ος στο διπλό αντρών το 1925 . Έχει τιμηθεί με τα παράσημα "Ταξιάρχη Γεωργίου Α΄", "Φοίνιξ", "Ταξιάρχης Αγίου Σάββα" (Γιουγκοσλαβία) και "Ταξιάρχης Φινλανδίας".

Το 1938 ήταν από τους ιδρυτές της Ελληνικής ομοσπονδίας αντισφαίρισης , ήταν πρόεδρος της επιτροπής που συνέταξε το πρώτο καταστατικό της. Το 1948 στην σύνοδο της ΔΟΕ ο Αιγύπτιος αντιπρόεδρος της ΔΟΕ Μωχάμεντ Πασά πρότεινε στον Κετσέα μιά διοργάνωση αγώνων μεταξύ των χωρών της Μεσογείου. Ο Κετσέας είδε θετικά την πρόταση του και το 1951 έγινε η πρώτη διοργάνωση , είναι οι σημερινοί Μεσογειακοί αγώνες. Από τους πρωτεργάτες της ίδρυσης της Διεθνούς Ολυμπιακής Ακαδημίας η οποία λειτούργησε πάνω σε σχέδιο που είχαν εκπνοήση οι Κετσέας και Καρλ Ντιμ . Μαζί με τον Γιουγκοσλάβο τότε Ούγκριντς βραβεύτηκαν το 1955 σαν οι ιδρυτές των βαλκανικών αγώνων. Ήταν αρχηγός των Ελληνικών αποστολών σε πολλούς ολυμπιακούς αγώνες.

Έχει διατελέσει πρόεδρος του Ο.Α. Αθηνών 1938 - 1965, πρόεδρος της ΕΟΑ 1953 - 1954 , πρώτος πρόεδρος της Ελληνικής Ομοσπονδίας Αντισφαίρισης 1939 - 1940 , Γενικός γραμματέας της επιτροπής Ολυμπιακών αγώνων. Ήταν ο πρώτος γραμματέας της Διεθνούς Επιτροπής Μεσογειακών Αγώνων, πρόεδρος του ΣΕΓΑΣ 1930-1932 , και μέλος της Διεθνούς Ολυμπιακής επιτροπής 1946-1965.
433 Έρως

Ο 433 Έρως είναι το πρώτο γεωπλήσιο αντικείμενο που ανακαλύφθηκε, και πήρε το όνομα του ελληνικού θεού για τον έρωτα. Είναι ένας αστεροειδής τύπου S (πυριτούχος) με διαστάσεις περίπου 34.4×11.2×11.2 χλμ. σε μέγεθος, το δεύτερο μεγαλύτερο γεωπλήσιο (ΝΕΑ) αντικείμενο μετά τον αστεροείδη 1036 Γανυμήδης, που ανήκει στους αστεροειδείς Άμορ. Διασχίζει την τροχιά του Άρη και ήταν ο πρώτος αστεροειδής που ήταν γνωστό ότι έρχεται μέσα από την τροχιά του Άρη. Ο Έρως είναι ένα από τα λίγα γεωπλήσια αντικείμενα με μέγιστη διάμετρο πάνω από 10 χιλιόμετρα.

Η διαστημοσυσκευή NEAR Shoemaker εξερεύνησε τον Έρωτα. Αυτή η συσκευή μπήκε σε τροχιά γύρω από αυτόν, τράβηξε φωτογραφίες της επιφάνειάς του και τις 21 Φεβρουαρίου 2001, στο τέλος της αποστολής του, προσεδαφίστηκε στην επιφάνεια του αστεροειδή χρησιμοποιώντας τους κινητήρες για τις μανούβρες.

Αντικείμενα με τροχιά όπως αυτή του Έρωτα μπορούν να υπάρχουν μόνο για λίγα εκατομμύρια χρόνια πριν η τροχιά τους διαταραχθεί από βαρυτικές αλληλεπιδράσεις. Προσομοιώσεις δείχνουν ότι ο Έρως θα διασχίζει την τροχιά της Γης σε λιγότερο από 2 εκατομμύρια χρόνια.
Χέρμπερτ Σιλντ

Ο Χέρμπερτ Σιλντ (αγγλικά: "Herbert Schildt") είναι Αμερικανός μουσικός και προγραμματιστής με σημαντική προσφορά στη βιβλιογραφία της C και C++. Είναι επίσης προγραμματιστής εφαρμογών Windows και θεωρείται ειδικός στη Java. Τα βιβλία του έχουν διαβαστεί από δύο και πλέον εκατομμύρια αναγνώστες σε όλον τον κόσμο. Είναι παρατηρητής μέλος και όχι ενεργό μέλος με δικαίωμα ψήφου των επιτροπών προτυποποίησης των C και C++. Έχει δεχθεί αρνητική κριτική από επαγγελματίες κυρίως προγραμματιστές γιατί εθίζει τους νέους προγραμματιστές σε προγραμματιστικά σφάλματα και γιατί αρνείται να ανανεώσει το υλικό του.
Κάτω εκκλησία

Η Κάτω εκκλησία είναι όρος διάκρισης στην Εκκλησία της Αγγλίας ή άλλες Αγγλικανικές εκκλησίες που αρχικά είχε επιφορτιστεί με αρνητική έννοια. Κατά την σειρά των δογματικών και εκκλησιαστικών προκλήσεων τον 16ο και 17ο αιώνα, σχολιαστές και θεολόγοι, ευνοούσαν τη θεολογία, τη λατρεία και την ιεραρχική δομή του Αγγλικανισμού ως την αληθέστερη μορφή Χριστιανισμού και την ανέφεραν ως "Υψηλή εκκλησία". Από τις αρχές του 18ου αιώνα, όσοι θεολόγοι και πολιτικοί που ήθελαν περισσότερη μεταρρύθμιση και μεγαλύτερη φιλελευθεροποίηση της δομής της εκκλησίας καλούνταν "κάτω εκκλησία".
Νικόλαος Μωράκης

Ο Νικόλαος Μωράκης (το επωνυμό του απαντάται και ως "Δοράκης") ήταν Έλληνας σκοπευτής, Ολυμπιονίκης το 1896.

Στους Ολυμπιακούς αγώνες του 1896 στην Αθήνα και στο άθλημα σκοποβολής, που έγινε στο σκοπευτήριο της Καλλιθέας, ήταν τρίτος ολυμπιονίκης με περίστροφο υπηρεσίας από 25 μέτρα.
Πέτρος Περσάκης

Ο Πέτρος Περσάκης (Αθήνα 1879 - 1952) ήταν Έλληνας αθλητής της γυμναστικής, Ολυμπιονίκης το 1896.

Στους Ολυμπιακούς αγώνες του 1896 στην Αθήνα κατέκτησε δύο μετάλλια στην γυμναστική, τα αγωνίσματα της οποίας έγιναν στο Παναθηναϊκό στάδιο. Ήταν τρίτος στους κρίκους πίσω από τον Μητρόπουλο και τον Γερμανό Χέρμαν Βάινγκερτνερ . Επίσης ήταν δεύτερος στο ομαδικό του δίζυγου με την ομάδα του Πανελληνίου όπου ανήκε μαζί με τους Μητρόπουλο, Ξενάκη, Αθανασόπουλο και Ανδριακόπουλο.
Γκάβιν Μπάντλεϊ

Ο Γκάβιν Μπάντλεϊ (Gavin Baddeley) είναι Βρετανός δημοσιογράφος που γεννήθηκε στο Κέμπριτζ, στις 28 Δεκεμβρίου του 1966. Είναι αιδεσιμότατος της εκκλησίας του Σατανά, αλλά και έμπειρος δημοσιογράφος που έχει εργαστεί σε εφημερίδες και κανάλια, μεταξύ των οποίων: The Observer, Metal Hammer, The Independent, The London Evening Standard, BBC, Channel 4. Πρόκειται αναμφίβολα για έναν άνθρωπο που έχει προκαλέσει ποικιλοτρόπως τα Μέσα αλλά και το συντηρητικό κοινό, ενώ παραμένει εδώ και χρόνια μια αμφιλεγόμενη αλλά σημαντική προσωπικότητα της παγκόσμιας Goth κοινότητας.
Χιούμπερτ Χιουζ

Ο Χιούμπερτ Χιουζ (Hubert Hughes, 15 Οκτωβρίου 1933-7 Μαΐου 2021) ήταν πολιτικός από την Ανγκουίλα, και υπηρέτησε ως επικεφαλής υπουργός μετά τη νίκη του κόμματός του στις γενικές εκλογές του 2010, από το 2010 ως τις 23 Απριλίου 2015. Διετέλεσε επικεφαλής υπουργός και προηγουμένως, από τις 16 Μαρτίου 1994 ως τις 6 Μαρτίου 2000.
Μεγάλη Δευτέρα

Σύμφωνα με το χριστιανικό εορτολόγιο καθιερώθηκε να ονομάζεται Μεγάλη Δευτέρα η επόμενη ημέρα του εορτασμού της Κυριακής των Βαΐων όπου και ξεκινά η εβδομάδα των Παθών του Ιησού Χριστού.
Ηρακλής Μητσόπουλος

Ο Ηρακλής Μητσόπουλος (1816 - 1892), ήταν Έλληνας φυσικός, αρχαιολόγος, ορυκτολόγος και γεωλόγος. Θεωρείται ο πατέρας των φυσικών επιστημών στην Ελλάδα.
Χέρμαν Βάινγκερτνερ

Ο Χέρμαν Βάινγκερτνερ (Hermann Weingärtner) (Φραγκφούρτη (Όντερ), 27 Αυγούστου 1864 - Φραγκφούρτη (Όντερ), 22 Δεκεμβρίου 1919) ήταν Γερμανός αθλητής της γυμναστικής, Ολυμπιονίκης του 1896 και από τους πλέον επιτυχημένους αθλητές των αγώνων, όπου κατέκτησε 6 μετάλλια.

Ξεκίνησε τον αθλητισμό στον "Frankfurter Turnverein 1860" της Φρανκφούρτης (Όντερ), αργότερα μετακόμισε στο Βερολίνο και γράφτηκε στον σύλλογο "Deutsche Turnerschaft" αλλά μετά του Ολυμπιακούς αγώνες επέστρεψε στην Φρανκφούρτη (Όντερ). Στους Α' Ολυμπιακούς αγώνες το 1896 στην Αθήνα κατέκτησε 6 μετάλλια: 3 χρυσά 2 αργυρά κι ένα χάλκινο, όλα σε αγωνίσματα της γυμναστικής. Αναδείχθηκε νικητής στο μονόζυγο καθώς και στο ομαδικό του μονόζυγου και του δίζυγου με την γερμανική ομάδα, δεύτερος Ολυμπιονίκης στον ίππο και στους κρίκους, ενώ ήταν τρίτος Ολυμπιονίκης στο γυμναστικό άλμα.

Το 1919 πέθανε από καρδιακή ανακοπή, ενώ διέσχιζε τον ποταμό Όντερ με βάρκα.
Λαχανοσαλάτα με σάλτσα

right|thumb|200px|Λαχανοσαλάτα με σάλτσα. 
Η λαχανοσαλάτα με σάλτσα (coleslaw, προφέρεται «κόλσλο», ή μερικές φορές απλώς "slaw" («σλο») σε ορισμένες αμερικανικές διαλέκτους) είναι σαλάτα που αποτελείται κυρίως από κομμένο ωμό λάχανο και επίσης ψιλοκομμένα καρότα.
Νικόλαος Αλιμπράντης

Ο Νικόλαος Αλιμπράντης (Κωνσταντινούπολη 1882 - Κωνσταντινούπολη, Ιανουάριος 1958) ήταν Έλληνας γυμναστής, Ολυμπιονίκης το 1906.
Ευρωπαϊκό ομαδικό πρωτάθλημα αντιπτέρισης ανδρών και γυναικών

Το Ευρωπαϊκό ομαδικό πρωτάθλημα αντιπτέρισης ανδρών και γυναικών αποτελεί σημαντική διοργάνωση της αντιπτέρισης σε ευρωπαϊκό επίπεδο. Διοργανώνεται από την (BE) και διεξάγεται κάθε δύο χρόνια για να αναδειχθούν οι καλύτερες εθνικές ομάδες της Ευρώπης στο άθλημα, σε άνδρες και γυναίκες. Η διοργάνωση του 2010 διεξήχθη από τις 16 ως τις 21 Φεβρουαρίου στη Βαρσοβία. Τον τίτλο στους άνδρες κατέκτησε η Δανία επικρατώντας της διοργανώτριας Πολωνίας με 3-0. Το χάλκινο μετάλλιο κατέκτησε η Ουκρανία, νικώντας με 3-1 τη Γερμανία. Στις γυναίκες, πρώτευσε πάλι η Δανία, νικώντας με 3-2 τη Ρωσία στον τελικό, ενώ το χάλκινο μετάλλιο πήγε στη Γερμανία, με νίκη επί της Ολλανδίας με 3-0.
Τόμας Μπερκ

Ο Τόμας Μπερκ ("Thomas Edmund "Tom" Burke", 15 Ιανουαρίου 1875 – 14 Φεβρουαρίου 1929) ήταν Αμερικανός αθλητής του στίβου και Ολυμπιονίκης στα 100 και 400 μέτρα το 1896. 

Ο Μπερκ σπούδασε στο πανεπιστήμιο της Βοστόνης και το 1895 ήταν πρώτος στις 100 και 440 γιάρδες στο πανεπιστημιακό πρωτάθλημα. Στους Ολυμπιακούς αγώνες του 1896 στην Αθήνα κέρδισε δύο χρυσά μετάλλια. Ήταν πρώτος στα 100 μέτρα, με επίδοση 12.0 δευτερόλεπτα, και στα 400 μέτρα, με επίδοση 58,4. Όταν επέστρεψε στις ΗΠΑ συνέχιζε να αγωνίζεται με επιτυχία σε αγώνες 440 και 800 γιάρδων. Το 1897 ήταν από τους εμπνευστές του Μαραθωνίου της Βοστόνης. 

Τελειώνοντας τις σπουδές του έγινε δικηγόρος, ενώ ασχολήθηκε επίσης με τη δημοσιογραφία.
Γεώργιος Αλιμπράντης

Ο Γεώργιος Αλιμπράντης (απαντάται και Αλιπράντης, Κωνσταντινούπολη 1880 - Αθήνα, 31 Ιουλίου 1943) ήταν Έλληνας γυμναστής, Ολυμπιονίκης το 1906.
Σίδνεϋ Μέρλιν

Ο Σίδνεϋ Μέρλιν ("Sidney Louis Walter Merlin") (1875 - Αθήνα 1952), ήταν Έλληνας βρετανικής καταγωγής βοτανολόγος, κτηματίας, αθλητής της σκοποβολής και χρυσός ολυμπιονίκης στην Μεσολυμπιάδα του 1906.
Nexuiz

Το Nexuiz είναι βιντεοπαιχνίδι βολών πρώτου προσώπου από την Alientrap. Ο πηγαίος κώδικας του παιχνιδιού είναι ανοικτός και τα δεδομένα του παιχνιδιού είναι ελεύθερα. Διανέμεται από την άδεια GNU GPL και είναι δωρεάν για λήψη από την επίσημη ιστοσελίδα του παιχνιδιού. Το Nexuiz μπορεί να τρέξει σε Linux, Microsoft Windows και Mac OS X. Χρησιμοποιεί τη μηχανή παιχνιδιού "DarkPlaces", η οποία είναι μια τροποποιημένη έκδοση του Quake engine. 

Το λογότυπο του Nexuiz είναι ο κινέζικος χαρακτήρας "力" (Λι) που σημαίνει δύναμη.
Κωνσταντίνος Σκαρλάτος

Ο Κωνσταντίνος Σκαρλάτος (27 Μαρτίου 1877 - 1969), ήταν Έλληνας σκοπευτής Ολυμπιονίκης το 1906.
Μαώ του Χάντιγκτον

Η Μαώ του Χάντιγκτον ("Maud", 1074 – 1130) σύζυγος του Δαυίδ Α΄ της Σκωτίας ήταν μικρανεψιά του Γουλιέλμου του Κατακτητή και δισέγγονη του κόμη Σιούαρντ. Η Μαώ ήταν κόρη του Γουάλδοφ, κόμη της Νορθουμβρίας και της Νορμανδής συζύγου του Ιουδίθ του Λενς. Ο πατέρας της ήταν ο μοναδικός ισχυρός Άγγλο-Σάξωνας κόμης που παρέμεινε στην Αγγλία μετά την Νορμανδική κατάκτηση (1066), η μητέρα της ήταν ανιψιά του Γουλιέλμου του Κατακτητή.
Μεγάλη Τρίτη

Σύμφωνα με το χριστιανικό εορτολόγιο, καθιερώθηκε να ονομάζεται Μεγάλη Τρίτη, η Τρίτη ημέρα της Μεγάλης Εβδομάδας ή Εβδομάδας των Παθών του Ιησού Χριστού.
KisMAC

Το KisMAC είναι πρόγραμμα το οποίο εντοπίζει ασύρματα δίκτυα και εμφανίζει πληροφορίες για αυτά (network detector), είναι για το λειτουργικό σύστημα Mac OS X. Έχει παρόμοιες δυνατότητες με το Kismet το αντίστοιχο πρόγραμμα για Linux/BSD. Το KisMac απευθήνεται σε επαγγελματίες και δεν είναι φιλικό στους αρχάριους.
Διανέμεται με την άδεια GNU General Public License και είναι ελεύθερο λογισμικό.
Γουλιέλμος Α΄ της Σκωτίας

thumb|right|250px|Γουλιέλμος ο Λέοντας
Ο Γουλιέλμος Α΄ της Σκωτίας ή Γουλιέλμος ο Λέοντας ("William the Lion", 1143 – 4 Δεκεμβρίου 1214) βασιλιάς της Σκωτίας (1165–1214) ήταν δεύτερος γιος του Ερρίκου της Νορθουμβρίας μέλος του Οίκου του Ντάνκελντ και της Άντα ντε Βαρέν διαδέχθηκε τον αδελφό του Μάλκολμ Δ΄. Η βασιλεία του σε όλη την Σκωτσέζικη ιστορία μέχρι την "Βρετανική Ένωση" (1707) ήταν η δεύτερη μακροβιότερη μετά από αυτή του Ιακώβου ΣΤ΄.
Νικόλαος Ακεστορίδης

Ο Νικόλαος Ακεστορίδης ήταν Έλληνας γυμναστής, Ολυμπιονίκης στους αγώνες του 1906.

Είχε γεννηθεί στην Αίγυπτο και ήταν αθλητής του Ίφιτου Καΐρου. Στην Μεσολυμπιάδα του 1906 στην Αθήνα συμμετείχε στο γυμναστικό πένταθλο και στους αγώνες είχαν γίνει στο Παναθηναϊκό στάδιο. Ο Ακεστορίδης ήταν δεύτερος κι αργυρός Ολυμπιονίκης, στο γυμναστικό πένταθλο περιλαμβάνονταν τα αγωνίσματα δίζυγο, μονόζυγο, ιππικό εφαλτήριο άνευ λαβών, κρίκοι και άλμα σύνθετο εις μήκος και ύψος άνευ βατήρος.
Λάζαρος Στάλιος

Ο Λάζαρος Στάλιος (Ξάνθη 1912 - Θεσσαλονίκη 1977 - ? ) ήταν από τους κορυφαίους Έλληνες αθλητές της αντισφαίρισης. Ήταν βαλκανιονίκης και είχε σημειώσει 116 διεθνείς νίκες . Ήταν επίσης 55 φορές φορές πανελληνιονίκης , 16 συνεχόμενες στο απλό του πανελλήνιου πρωταθλήματος , 10 συνεχόμενες στο διπλό και 10 στο διπλό μεικτό. Η καριέρα του διακόπηκε από τον Β' παγκόσμιο πόλεμο που για έξι χρόνια δεν έγιναν αγώνες . 

Ήταν αθλητής του Ομίλου Αντισφαίρισης Θεσσαλονίκης και ο κορυφαίος της εποχής του, μάλιστα ο τύπος της εποχής έγραφε "από αυτόν ξεκινάει η Ελληνική αντισφαίριση και σε αυτόν σταματάει" "δικτατορία Στάλιου" . Στο ετήσιο πανελλήνιο δημοψήφισμα της Αθλητικής Ηχώ ήταν ο καλύτερος Έλληνας αθλητής της αντισφαίρισης για το 1949 . Ήταν λάτρης του κυνηγιού το 1954 μάλιστα αναφέρεται ότι κινδύνεψε από λύκο και όταν τον σκότωσε ζύγιζε 18 οκάδες. 

Αγωνιζόταν και στην επιτραπέζια αντισφαίριση σε τοπικές, κυρίως, διοργανώσεις της εποχής και σε αναμετρήσεις αντιπροσωπευτικών ομάδων.
Βραβεία Γκόγια

Τα Βραβεία Γκόγια, (los Premios Goya στα ισπανικά), αποτελούν τα κυριότερα εθνικά βραβεία στην Ισπανία και θεωρούνται ισότιμα με τα Βραβεία Όσκαρ των ΗΠΑ.

Θεσμοθετήθηκαν το 1987,έναν χρόνο μετά την ίδρυση της Ακαδημίας Κινηματογραφικών Τεχνών και Επιστημών της Ισπανίας (Academia de las Artes y las Ciencias Cinematográficas de España), με την πρώτη τελετή απονομής να λαμβάνει χώρα στις 16 Μαρτίου 1987 στο Θέατρο Λόπε δε Βέγα, στη Μαδρίτη. Η απονομή γίνεται κάθε χρόνο γύρω στο τέλος Ιανουαρίου και τα βραβεία απονέμονται σε ταινίες που γυρίστηκαν την προηγούμενη χρονιά. Εκτός από τις βραβεύσεις σε ισπανικές ταινίες, δίδεται Βραβείο Καλύτερης Ιβηροαμερικανικής Ταινίας και Βραβείο Καλύτερης Ευρωπαϊκής Ταινίας.

Το βραβείο είναι ένα αγαλματίδιο από χαλκό του Φρανθίσκο ντε Γκόγια, δημιουργία του γλύπτη Χοσέ Λουίς Φερνάντεθ.
Αύγουστος Ζερλέντης

Ο Αύγουστος Ζερλέντης (Αλεξάνδρεια 1886 - 1954) ήταν Έλληνας αθλητής της αντισφαίρισης, από τους κορυφαίους της εποχής του.

Είχε γεννηθεί στην Αίγυπτο και ήταν γιος του Γεώργιου Ζερλέντη, μετανάστη από την Σύρο, και της Ελένης Αγέλαστου, αναφέρεται ένας αδελφός του ο Στέφανος. Σπούδασε στο Ελληνικό σχολείο της Αλεξάνδρειας και έπειτα σε Γαλλική σχολή έπειτα φοίτησε στο πανεπιστήμιο της Οξφόρδης, εκεί ασχολήθηκε πρώτη φορά με τον αθλητισμό και συγκεκριμένα ήταν αθλητής στο ποδόσφαιρο κωπηλασία κολύμβηση και στην υδατοσφαίριση πριν ασχοληθεί με το τένις. Το 1907 επέστρεψε στην Αλεξάνδρεια και γράφτηκε στον σύλλογο "Κρίκετ Κλέμπ" όπου είχε και τμήμα αντισφαίρισης. Το 1910 πήρε μέρος πρώτη φορά σε επίσημους αγώνες στην Αίγυπτο . 

Αργότερα έγινε αθλητής του Ο.Α. Αθηνών, πανελληνιονίκης από το 1921 έως το 1931, και βαλκανιονίκης είχε εκπροσωπήσει τα ελληνικά χρώματα σε διεθνές συναντήσεις όπως το κύπελλο Ντέιβις ή μικρότερες συναντήσεις όπως οι διεθνείς αγώνες Καΐρου πού ήταν πρώτος στο απλό το 1931 και το 1934. Είχε συμμετάσχει στους Ολυμπιακούς αγώνες του 1920 στην Αμβέρσα και στους Ολυμπιακούς αγώνες του 1924 στο Παρίσι χωρίς να διακριθεί. Στην Αμβέρσα είχε αποκλειστεί στον Α' γύρο από τον Άγγλο Γκόρντον με 3-2 σε ένα αγώνα που κράτησε πάνω από επτά (7) ώρες. 

Στους αγώνες του Κυπέλλου Ντέιβις είχε εκπροσωπήσει τα Ελληνικά χρώματα το 1927 στην πρώτη συμμετοχή της Ελλάδας στη διοργάνωση. Η Ελλάδα αποκλείστηκε από τον πρώτο γύρο από την Τσεχοσλοβακία, όπου οι Ζερλέντης - Ζάχος έκαναν 4 ήττες και μία νίκη την οποία έκανε ο Ζερλέντης. Το 1928 η Ελλάδα αποκλείστηκε από την Γερμανία με 4-1 με τον Ζερλέντη να σημειώνει πάλι τη μοναδική νίκη. Το 1929 με αντίπαλο την Γιουγκοσλαβία η Ελληνική ομάδα προκρίνεται για πρώτη φορά στον δεύτερο γύρο. Ο Ζερλέντης σημείωσε 2 νίκες στο μονό και μία στο διπλό, συμπαίκτες του ήταν οι Ευστρατιάδης και ο Γεωργιάδης . Στον δεύτερο γύρο στην Στοκχόλμη με την Σουηδία μόνο ο Ζερλέντης σημείωσε νίκη στο απλό επί του Ούχριχ. Το 1930 η ελληνική ομάδα αποκλείστηκε από τις Βρετανικές Ινδίες με μόνες επιτυχίες τις δύο νίκες του Ζερλέντη. Το 1931 η Ελλάδα απέκλεισε στον πρώτο γύρο την Αυστρία με 2 νίκες για τον Ζερλέντη, στον δεύτερο γύρο έχασαν από την Τσεχοσλοβακία χωρίς ο Ζερλέντης να σημειώσει νίκη. Το 1932 αντιμέτωπη ήταν η Ιαπωνία όπου νίκησε την Ελληνική ομάδα με 5-0 συμπαίκτης του Ζερλέντη ήταν ο Γαρατζιώτης.
Μάξιμος Μπαλλής

Ο Μάξιμος "Μαξ" Μπαλλής, (Αλεξάνδρεια 1902 - Μαδρίτη 9 Οκτωβρίου 1990) ήταν αθλητής της αντισφαίρισης και πανελληνιονίκης.

Ο Μπαλλής γεννήθηκε στην Αλεξάνδρεια από ρωσικής καταγωγής πατέρα, τον Ιωάννη και βρετανικής καταγωγής μητέρα. Ο πατέρας του, Ιωάννης είχε αποκτήσει την ελληνική υπηκοότητα και είχε συμμετάσχει στους Ολυμπιακούς αγώνες του 1896. Ο Μάξιμος σπούδασε στη σχολή ιησουιτών της Αλεξάνδρειας και είχε επίσης την ελληνική υπηκοότητα. Ήταν ποδοσφαιριστής του Ελληνικού ποδοσφαιρικού ομίλου Αλεξάνδρειας, όπου αγωνιζόταν στην θέση του κεντρικού φόργουορντ, ενώ στην αντισφαίριση ήταν αθλητής του Ίφιτου Καΐρου.

Ο Μάξιμος Μπαλλής είχε συμμετάσχει στα πρώτα πανελλήνια προπολεμικά πρωταθλήματα και στους αγώνες Ανατολικής Μεσογείου.

Στον Β΄ Παγκόσμιο πόλεμο υπηρέτησε στον βρετανικό στρατό και πήρε μέρος σε πολλές μάχες, όπως του Ελ Αλαμέιν.
Ούγκο Φριγκέριο

Ο Ούγκο Φριγκέριο ("Ugo Frigerio", 16 Σεπτεμβρίου 1901 - 7 Ιουλίου 1968) ήταν Ιταλός αθλητής του στίβου. Γεννήθηκε στο Μιλάνο και πέθανε στην Γκάρντα. Κατέκτησε το χρυσό μετάλλιο στα 3.000 μ. βάδην και στα 10.000 μ. βάδην των ανδρών, στους Ολυμπιακούς Αγώνες του 1920 στην Αμβέρσα.Στα 3 χλμ. βάδην πέτυχε χρόνο 13:14.2 και στα 10 χλμ. 48:06.2. Στους επόμενους Ολυμπιακούς Αγώνες, το 1924, ο Φριγκέριο υπερασπίστηκε τον τίτλο του στα 10 χλμ. βάδην. Το 1932 στους Αγώνες εκείνης της χρονιάς στο Λος Άντζελες ήταν τρίτος στα 50 χλμ. βάδην και πήρε χάλκινο μετάλλιο.
Zac Brown Band

Το αμερικανικό συγκρότημα της κάντρι μουσικής Zac Brown Band έχει έδρα την Ατλάντα της Τζόρτζια. Αποτελείται από τους Ζακ Μπράουν (τραγούδι, κιθάρα), Τζίμι ντε Μαρτίνι (βιολί, φωνητικά), Τζον Ντίσκελ Χόπκινς (μπάσο, φωνητικά), Κόι Μπάουλς (κιθάρα, όργανο), Κρις Φράιαρ (ντραμς) και Κλέι Κουκ (κιθάρα, όργανο, μαντολίνο, κιθάρα (steel guitar), φωνητικά). Έχουν ηχογραφήσει τέσσερα άλμπουμ και ισάριθμα τραγούδια τους έχουν φτάσει σε πολύ υψηλές θέσεις στα τσαρτς του Billboard. Το "Chicken Fried" και "Toes " έφτασαν στην κορυφή, ενώ το "Whatever It Is" στην 2η θέση.
Αμφίπολη

Η Αμφίπολη ήταν αρχαία πόλη χτισμένη στην ανατολική Μακεδονία, στις όχθες του ποταμού Στρυμόνα, στη θέση πόλης που παλαιότερα ονομαζόταν "Εννέα Οδοί" ή πολύ κοντά σε αυτήν. Ο σύγχρονος οικισμός της Αμφίπολης έχει σήμερα 147 μόνιμους κατοίκους και ανήκει διοικητικά στον ομώνυμο Δήμο.

Η Αμφίπολη ιδρύθηκε από Αθηναίους το 437 π.Χ. με στόχο τον έλεγχο των μεταλλείων της Θράκης, αλλά πέρασε στα χέρια των Σπαρτιατών κατά τη διάρκεια της πρώτης φάσης του Πελοποννησιακού πολέμου, την περίοδο 431-421 π.Χ. 

Η Νικίειος Ειρήνη το 422 π.Χ. προέβλεπε να αποδοθεί στους Αθηναίους η Αμφίπολη, μια υπόσχεση που δεν υλοποιήθηκε. Στη συνέχεια η Αμφίπολη έμεινε στην επιρροή των Σπαρτιατών. Μια τελευταία προσπάθεια ανάκτησή της από τους Αθηναίους το 358 π.Χ. απέτυχε και τον επόμενο χρόνο καταλήφθηκε από τον Φίλιππο Β΄, τον πατέρα του Μεγάλου Αλεξάνδρου και έγινε μέρος του Βασιλείου των Μακεδόνων. Με την πτώση του Μακεδονικού Βασιλείου από τους Ρωμαίους η Αμφίπολη έγινε μέρος της Ρωμαϊκής Αυτοκρατορίας. Κατά τους ρωμαϊκούς χρόνους αποτέλεσε σημαντικό αστικό κέντρο της περιοχής και έδρα της διοικητικής περιφέρειας "Μακεδόνων Πρώτης". Από την πόλη διερχόταν η περίφημη Εγνατία οδός ενώ την επισκέφθηκε και κήρυξε ο Απόστολος Παύλος κατά τη δεύτερη αποστολική περιοδεία του (49-52 μ.Χ). Κατά τους παλαιοχριστιανικούς χρόνους ήταν έδρα επισκόπου και αξιόλογο θρησκευτικό κέντρο. Τη σημαντική ανάπτυξή της μαρτυρούν και εντυπωσιακοί σε μέγεθος και διακόσμηση παλαιοχριστιανικοί ναοί της πόλης του 5ου και 6ου αιώνα μ.Χ.

Μετά τις επιδρομές των Σλάβων στα τέλη του 6ου αιώνα μ.Χ. η Αμφίπολη ερήμωσε σταδιακά για να εγκαταλειφθεί εντελώς τον 8ο αιώνα όταν οι περισσότεροι κάτοικοι κατέφυγαν στην κοντινή παραθαλάσσια πόλη Ηιώνα, που είχε μετονομαστεί από τους Βυζαντινούς σε Χρυσόπολη. Σήμερα στην περιοχή είναι χτισμένος ο ομώνυμος σύγχρονος οικισμός, που βρίσκεται περίπου 60 χιλιόμετρα. νοτιοανατολικά των Σερρών.
Νίκος Κάσδαγλης

Ο Νίκος Κάσδαγλης (1928 - 14 Φεβρουαρίου 2009) ήταν Έλληνας συγγραφέας και λογοτέχνης. Το πιο γνωστό από τα έργα του είναι οι «Κεκαρμένοι», το οποίο έχει μεταφερθεί και στον κινηματογράφο. Τιμήθηκε με το δεύτερο Κρατικό Βραβείο Λογοτεχνίας το 1956 για το μυθιστόρημά του "Τα δόντια της μυλόπετρας". Το 1969 βραβεύτηκε από το Ίδρυμα Φορντ για το λογοτεχνικό έργο του. Υπήρξε συνιδρυτής (1981) της Εταιρείας Ελλήνων Συγγραφέων.
Η Αίγα Αμάλθεια

right|thumb|200px|Η Αίγα Αμάλθεια με τον Μικρό Δία και ένα Φαύνο
Η Αίγα Αμάλθεια με τον Μικρό Δία και ένα Φαύνο είναι ένα πρώιμο γλυπτό του Τζαν Λορέντσο Μπερνίνι. Φιλοτεχνήθηκε το 1615 και ανήκει στη συλλογή Μποργκέζε που εκτίθεται στην Πινακοθήκη Μποργκέζε. Αναπαριστά την Αμάλθεια ως αίγα, το βρέφος θεό Δία και ένα φαύνο.
Αντίπαπας Πασχάλης Γ΄

Ο Αντίπαπας Πασχάλης Γ΄ ή Πασχάλης Γ΄ ("Antipapa Pasquale III", 1110 - 20 Σεπτεμβρίου 1168) ήταν αντίπαπας  από το 1164 έως τις 20 Σεπτεμβρίου 1168. 

Το αληθινό του όνομα ήταν Γκουίντο της Κρέμα. Ο Πασχάλης Γ΄ ήταν ο δεύτερος από τους αντίπαπες που αμφισβήτησε την βασιλεία του Πάπα Αλέξανδρου Γ΄. Το 1164, ένας μικρός αριθμός καρδιναλίων οι οποίοι είχαν εκλέξει τον Βίκτωρα Δ΄ συναντήθηκαν πάλι για να ψηφίσουν τον Πασχάλη Γ΄ ως διάδοχο του. Εγκαταστάθηκε στο Βιτέρμπο και εμπόδισε τον νόμιμο ποντίφηκα να φθάσει στη Ρώμη.

Για να κερδίσει περισσότερη υποστήριξη από τον Αυτοκράτορα Φρειδερίκο, ο Πασχάλης αγιοποίησε τον Καρλομάγνο το 1165. Η Ρωμαιοκαθολική Εκκλησία δεν αναγνώρισε ποτέ αυτήν την αγιοποίηση. Το 1179, η Τρίτη Σύνοδος του Λατερανού ακύρωσε όλες τις πράξεις του. 

Κατηγορία:Αντίπαπες
Άντα ντε Βαρέν

Η Άντα ντε Βαρέν (1120 – 1178) ήταν η Νορμανδή σύζυγος του Ερρίκου της Σκωτίας κόμη της Νορθουμβρίας και κόμη του Χάντιγκτον, κόρη του Γουλιέλμου του Βαρέν, 2ου κόμη του Σάρρει και της Ελισσάβετ του Βερμαντουά, δισέγγονης του βασιλιά της Γαλλίας Ερρίκου Α’. Ήταν μητέρα δύο βασιλέων της Σκωτίας του Μάλκολμ του ασθενούς και του Γουλιέλμου του λέοντος. Παντρεύτηκε τον πατέρα τους Ερρίκο σε ηλικία 19 ετών. Της παραχωρήθηκαν με τον γάμο τα προνόμια του Χάντινγκτον του πρώτου αυτόνομου δήμου στην Σκωτία που είχε δημιουργηθεί από τον πεθερό της βασιλιά της βασιλιά της Σκωτίας Δαυίδ Α’. Μετά τον θάνατο του συζύγου της (1152), του πεθερού της (1153) και την στέψη του μεγαλύτερου γιου της Μάλκολμ ως βασιλιά αποσύρθηκε στα κτήματα της στο Χάντινγκτον. Στις 9 Δεκεμβρίου/1165 πέθανε ο γιος της Μάλκολμ σε ηλικία 25 ετών την ίδια ώρα που είχε σκοπό να τον παντρέψει με την Κωνσταντία κόρη του Κόναν Γ' της Βρεττάνης. Μια από τις κόρες της η Μαργαρίτα του Χάντιγκτον είχε ήδη παντρευτεί τον Κόναν Δ' της Βρεττάνης (1160). Ο δεύτερος γιος της Γουλιέλμος ορκίζεται βασιλιάς και θα είναι ο πιο μακροχρόνιος βασιλιάς της Σκωτίας μέχρι την ένωση του στέμματος της Σκωτίας με το Αγγλικό (1603).
Από τότε η Άδα μέχρι τον θάνατο της αφιερώθηκε αποκλειστικά στον θρησκευτικό τομέα με κτίσιμο εκκλησιαστικών ναών, μονών και με αγαθοεργίες. Αφιέρωσε αποκλειστικά όλο τον χρόνο της με την διαχείριση των εσόδων της εκκλησίας του Χάντινγκτον, που τα παραχώρησε μετά τον θάνατο της στον γιο της βασιλιά Γουλιέλμο.
Ζλάτογκραντ

Το Ζλάτογκραντ (βουλγάρικα: Златоград, μεταφράζεται ως Χρυσούπολη ή η πόλη του Χρυσού) είναι μια πόλη στη νότια Βουλγαρία, 60 χιλιόμετρα νοτιοανατολικά από το Σμόλυαν, στα σύνορα με την Ελλάδα. Την πόλη διαρρέει ο ποταμός Βάρμπιτσα, παραπόταμος του Άρδα. 

Ο πληθυσμός του Ζλάτογκραντ είναι 8.444 και στην πόλη υπάρχουν δύο θρησκευτικές κοινότητες: η κοινότητα των ορθόδοξων χριστιανών και η κοινότητα των μουσουλμάνων. Τουριστικό ενδιαφέρον έχει η επίσκεψη στο Εθνολογικό Συγκρότημα - μουσείο του Ζλάτογκραντ. Το Εθνολογικό συγκρότημα είναι ιδιωτικό και εγκαινιάστηκε στις 24 Μαΐου 2001. Δημιουργήθηκε από τον μηχανικό-ιδιώτη Alexander Mitushev σε συνεργασία με τον Δήμο του Ζλάτογκραντ. Εκτός από την παραδοσιακή αρχιτεκτονική των κτηρίων, στο συγκρότημα ο επισκέπτης μπορεί να επισκεφτεί εκθέσεις εθνολογικού ενδιαφέροντος (π.χ. παραδοσιακές φορεσιές ) αλλά και να παρακολουθήσει αναβιώσεις εθίμων (όπως του παραδοσιακού γάμου ). 

Στις 15 Ιανουαρίου 2010 εγκαινιάστηκε η διασυνοριακή γραμμή Θερμών Ξάνθης με το Ζλάτογκραντ. Το άνοιγμα της συνοριακής διάβασης Ζλάτογκραντ - Θέρμες Ξάνθης, σύμφωνα με τον δήμαρχο της πόλης Μίροσλαβ Γιάντσεφ, έχει αυξήσει τον τουρισμό της περιοχής.
Παναγιώτης Τριβουλίδας

Ο Παναγιώτης Τριβουλίδας ή Τριβουλίδης (Πειραιάς 1878- ?) ήταν Έλληνας αθλητής του στίβου, Ολυμπιονίκης το 1906 και νικητής του μαραθωνίου της Βοστώνης το 1920.
Σοφία Μαρίνου

Η Σοφία Μαρίνου (1884 - ? ) ήταν Ελληνίδα αθλήτρια της αντισφαίρισης , Ολυμπιονίκης στους αγώνες του 1906. Ήταν αθλήτρια του Ομίλου αντισφαίρισης Αθηνών. Ξαδέλφια της ήταν οι επίσης ολυμπιονίκες αντισφαιριστές Εσμέ και Γεώργιος Σημηριώτης. Καταγόταν από οικογένεια με δεσμούς και μέλη στον Εθνικό Γ.Σ..

Στους Μεσολυμπιακούς αγώνες του 1906 στην Αθήνα και στους αγώνες που έγιναν στις εγκαταστάσεις του Ο.Α. Αθηνών κατέκτησε δύο αργυρά μετάλλια. Στο απλό γυναικών έχασε με 2-0 (6-1, 6-4) στον τελικό από την Εσμέ Σημηριώτου, ήταν δεύτερη και στο διπλό μεικτό με συμπαίκτη τον Γ. Σημηριώτη όπου έχασαν από τους Μαρί Ντεκουζί και Μαξ Ντεκουζί . 

Στο πανελλήνιο πρωτάθλημα αντισφαίρισης ήταν πρώτη το 1908 στο διπλό μεικτό με συμπαίκτη τον Γιώργο Σημηριώτη.
Ρόμπερτ Τέιτ Μακένζι

thumb| Το έργο του Μακένζι "The Ideal Scout" (Ο ιδανικός πρόσκοπος, 1937) στη Φιλαδέλφεια.
Ο Ρόμπερτ Τέιτ Μακένζι ("Robert Tait McKenzie", 1867 – 28 Απριλίου 1938) ήταν Αμερικανός αθλητής, γλύπτης, στρατιώτης και γυμναστής, καναδικής καταγωγής. Κατέκτησε χάλκινο μετάλλιο στους Ολυμπιακούς Αγώνες του Λος Άντζελες το 1932 στο διαγωνισμό καλών τεχνών.
Ιωάννης Ραΐσης

Ο Ιωάννης Ραΐσης ήταν Έλληνας οπλομάχος , ολυμπιονίκης στην Μεσολυμπιάδα του 1906.

Στην Μεσολυμπιάδα του 1906 στην Αθήνα ήταν διπλός Ολυμπιονίκης με ένα αργυρό κι ένα χάλκινο μετάλλιο. Στο ξίφος μονομαχίας διδασκάλων ήταν τρίτος πίσω από τους Κίριλ Βερμπρούγκε και Κάρλο Γκαντίνι, στη Σπάθη διδασκάλων όπου δήλωσαν συμμετοχή μόνο δύο αθλητές ήταν δεύτερος πίσω από τον Κίριλ Βερμπρούγκε.
Τρίτη μάχη του Χαρκόβου

Η Τρίτη μάχη του Χαρκόβου ήταν μία σειρά από επιθετικές επιχειρήσεις στο Ανατολικό Μέτωπο του Β' Παγκοσμίου Πολέμου, της γερμανικής Ομάδας Στρατιών Νότος εναντίον του Κόκκινου Στρατού, γύρω από την πόλη του Χαρκόβου (ρώσικα: Харьков, ουκρανικά: Харків), μεταξύ 19 Φεβρουαρίου και 15 Μαρτίου 1943. Η γερμανική αντεπίθεση, γνωστή στους Γερμανούς ως Εκστρατεία του Ντονέτς και στους Σοβιετικούς ως Επιχειρήσεις του Ντονμπάς και του Χάρκοφ, οδήγησε στην καταστροφή περίπου 52 σοβιετικών μεραρχιών και την ανακατάληψη των πόλεων του Χάρκοβου και του Μπέλγκοροντ.

Καθώς η γερμανική Έκτη Στρατιά ήταν περικυκλωμένη στο Στάλινγκραντ, ο Κόκκινος Στρατός ανέλαβε μια σειρά ευρύτερων επιθέσεων ενάντια στο υπόλοιπο της Ομάδας Στρατιών Νότος. Οι σοβιετικές επιθέσεις κορυφώθηκαν στις 2 Ιανουαρίου, όταν οι Σοβιετικοί εξαπέλυσαν την Επιχείρηση Αστέρι, η οποία μεταξύ Ιανουαρίου και Φεβρουαρίου διέσπασε τις γερμανικές άμυνες και οδήγησε στην ανακατάληψη του Χαρκόβου, του Μπέλγκοροντ και του Κουρσκ από τους Σοβιετικούς. Η σοβιετική επίθεση ήταν επιτυχής, είχε όμως ως αποτέλεσμα οι συμμετέχουσες σοβιετικές μονάδες να υπερεκταθούν. Αποδεσμευμένο, από τις 2 Φεβρουαρίου εξαιτίας της παράδοσης της γερμανικής Έκτης Στρατιάς, το Κεντρικό Μέτωπο του Κόκκινου Στρατού, έστρεψε την προσοχή του δυτικά και στις 25 Φεβρουαρίου επέκτεινε την επίθεση εναντίον αμφότερων των Ομάδων Στρατιών Νότος και Κέντρο. Εντούτοις, μετά από μήνες συνεχόμενων επιχειρήσεων, οι Σοβιετικοί είχαν υποστεί μεγάλες απώλειες και μερικές μεραρχίες είχαν μείνει με 1.000-2.000 ικανούς για μάχη στρατιώτες. Στις 19 Φεβρουαρίου, ο στρατάρχης Έριχ φον Μανστάιν πήρε την πρωτοβουλία να εξαπολύσει την αντεπίθεση του στο Χάρκοβο, χρησιμοποιώντας το νεοσυσταθέν 2o Σώμα Πάντσερ SS και δύο ακόμα στρατιές Πάντσερ.

Παρόλο που και οι Γερμανοί ήταν αποδυναμωμένοι, η Βέρμαχτ πλευροκόπησε επιτυχώς, περικύκλωσε και νίκησε τις εμπροσθοφυλακές του Κόκκινου Στρατού νότια του Χαρκόβου. Αυτό επέτρεψε στο φον Μανστάιν να ανανεώσει την επίθεση ενάντια στην ίδια την πόλη του Χαρκόβου, η οποία ξεκίνησε στις 7 Μαρτίου. Παρά τις διαταγές να περικυκλώσει το Χάρκοβο από τον νότο, το Σώμα Πάντσερ των SS αποφάσισε να εμπλακεί σε άμεση επίθεση στις 11 Μαρτίου. Η ενέργεια αυτή είχε ως αποτέλεσμα τέσσερις μέρες μαχών από σπίτι σε σπίτι πριν την ανακατάληψη της πόλης από την 1η Μεραρχία SS «Leibstandarte Adolf Hitler» στις 15 Μαρτίου. Δύο μέρες μετά οι Γερμανοί ανακατέλαβαν και το Μπέλγκοροντ, δημιουργώντας την προεξοχή που τον Ιούλιο του 1943 θα οδηγούσε στην Μάχη του Κούρσκ. Η γερμανική επίθεση κόστισε στον Κόκκινο Στρατό 70.000 απώλειες αλλά η μάχη από σπίτι σε σπίτι ήταν ιδιαίτερα αιματηρή και για το γερμανικό Σώμα Πάντσερ SS, το οποίο έχασε περίπου 4.400 στρατιώτες μέχρι το τέλος των επιχειρήσεων στα τέλη Μαρτίου.
Γκέοργκ Κάντορ

Ο Γκέοργκ Κάντορ (Georg Cantor) ήταν διάσημος μαθηματικός, περισσότερο γνωστός για τη Θεωρία συνόλων που ανέπτυξε και τους υπεραριθμήσιμους αριθμούς.

Ο Γκέοργκ Κάντορ γεννήθηκε στις 3 Μαρτίου 1845 στην Αγία Πετρούπολη της Ρωσίας. Ήταν ο μεγαλύτερος από έξι παιδιά. Όταν ο πατέρας του αρρώστησε το 1856, η οικογένειά του μετακόμισε στη Γερμανία, πρώτα στο Βιζμπάντεν, έπειτα στη Φρανκφούρτη. Το 1862, ο Κάντορ αποφοίτησε από το ETH Ζυρίχης, ενώ αργότερα από το Πανεπιστήμιο του Βερολίνου. Ο Γκέοργκ Κάντορ έλαβε έδρα καθηγητή στο Πανεπιστήμιο του Χάλε. Το 1874, ο Κάντορ παντρεύτηκε την Εβραϊκής καταγωγής Βάλλυ Γκούτμαν. Απέκτησαν μαζί 6 παιδιά. Εκείνη την εποχή, ο Κάντορ ανέπτυξε τη Θεωρία Συνόλων. Το 1884, ο Κάντορ εισήχθη σε νοσοκομείο ύστερα από μια περίοδο κατάθλιψης. Ο Κάντορ αποσύρθηκε από την εκπαίδευση το 1913, ενώ πέθανε το 1918 ύστερα από μια περίοδο μεγάλης φτώχειας, σε ηλικία 72 ετών. Μεγάλη στιγμή της ζωής του είναι η απόδειξη πως το σύνολο των πραγματικών αριθμών είναι υπεραριθμήσιμο κάτι το οποίο κατάφερε με τη χρήση του "Διαγώνιου Επιχειρήματος".
Βλαττοειδή

Οι κατσαρίδες είναι έντομα, τα οποία αποτελούν μια τάξη: τα Βλαττοειδή (Blattodea, Blattaria). Από μερικούς ειδικούς το Βλαττοειδή θεωρούνται υπόταξη των δικτυόπτερων 

Υπάρχουν περίπου 3.500 διαφορετικά είδη κατσαρίδων που ταξινομούνται σε 6 βασικές οικογένειες ανά τον κόσμο.
Στη Ευρώπη αναφέρονται επί 150 είδη, στην Ελλάδα είκοσι.

Το επιστημονικό όνομα της τάξης «Βλαττοειδή» προέρχεται από το γένος «Βλαττή» ("Blatta").
Αναστάσιος Μεταξάς

μικρογραφία|Μαλλιαροπούλειο Δημοτικό Θέατρο Τρίπολης
Ο Αναστάσιος Μεταξάς (Αθήνα 27 Φεβρουαρίου 1862 - 28 Ιανουαρίου 1937), ήταν Έλληνας αρχιτέκτονας, σκοπευτής και δύο φορές Ολυμπιονίκης.
Έμεριχ Γιένεϊ

Ο Έμεριχ Γιένεϊ (ρουμ.: "Emeric-Alexandru Jenei" - ουγγρ.: "Imre Jenei") γεννήθηκε στις 22 Μαρτίου 1937 στο Άγκρις (Agriş) της επαρχίας Άραντ της δυτικής Ρουμανίας και προέρχεται από την ουγγρική μειονότητα της χώρας. Υπήρξε διεθνής ποδοσφαιριστής με τη Ρουμανία και επιτυχημένος προπονητής στη Στεάουα Βουκουρεστίου, με την οποία κατέκτησε το Κύπελλο Πρωταθλητριών το 1986, καθώς και στις εθνικές ομάδες Ρουμανίας και Ουγγαρίας. Θεωρείται ένας από τους καλύτερους προπονητές ποδοσφαίρου της Ρουμανίας. Τη σεζόν 1995-96 εργάστηκε στην Ελλάδα, στον Πανιώνιο.
Δικτυόπτερα

Τα Δικτυόπτερα (Dictyoptera) είναι υπερτάξη των εντόμων και περιλαμβάνει τρεις τάξεις: τα Βλαττοειδή (κατσαρίδες), τα Μαντώδη (μάντισσες) και τα Ισόπτερα (τερμίτες).
Hymne à l'amour

Το Hymne à l'amour (γαλλικά «Ύμνος στην αγάπη») είναι δημοφιλές γαλλικό τραγούδι ερμηνευμένο από την Εντίτ Πιάφ. Οι στίχοι γράφτηκαν από την ίδια την Πιάφ, ενώ η μουσική είναι της Μαργκερίτ Μονό.

Η Πιαφ τραγούδησε για πρώτη φορά αυτό το τραγούδι στο καμπαρέ «Βερσαλλίες» στη Νέα Υόρκη στις 14 Σεπτεμβρίου 1949. Ήταν γραμμένο για τον εραστή της και την αγάπη της ζωής της, το Γάλλο μποξέρ Μαρσέλ Σερντάν. Στις 27 Οκτωβρίου του 1949 ο Σερντάν σκοτώθηκε σε αεροπορικό δυστύχημα κατά την πτήση του από το Παρίσι στη Νέα Υόρκη, για να έρθει να τη δει. Το τραγούδι ηχογραφήθηκε στις 2 Μαΐου 1950.

Έχει μεταφερθεί στην αγγλική γλώσσα ως «If You Love Me (Really Love Me)» και στην ισπανική ως «Himno Al Amor».

Κατηγορία:Τραγούδια της Εντίθ Πιάφ
Επαρχία του Τσανάκκαλε

Η Επαρχία του Τσανάκκαλε (τουρκικά: "Çanakkale ili") είναι επαρχία της βορειοδυτικής Τουρκίας με εδάφη στην Μικρά Ασία αλλά και στην Θράκη. Βρίσκεται γύρω από το στενό του Ελλήσποντου και απλώνεται στην χερσόνησο Τρωάδας στη Μικρά Ασία και στην χερσόνησο της Καλλίπολης στην Ευρωπαϊκή πλευρά. Περιλαμβάνει επίσης και τα νησιά του Αιγαίου Ίμβρο και Τένεδο. Η επαρχία καταλαμβάνει έκταση 9.737 τ.χλμ. και ο πληθυσμός της είναι 476.128 σύμφωνα με εκτίμηση το 2007. Πρωτεύουσα της είναι το Τσανάκκαλε μία πόλη 96.588 κατοίκων. Άλλες μεγάλες πόλεις της επαρχίας είναι η Καλλίπολη (Γκελίμπολου) και η Λάμψακος (Λάπσεκι).

Στην επαρχία βρίσκονται τα ερείπια της ιστορικής Τροίας. Η περιοχή της Τρωάδας είχε αποικιστεί από Αιολείς κατά τον πρώτο αποικισμό ενώ η περιοχή του Ελλήσποντου είχε αποικιστεί κατά τον δεύτερο αποικισμό κυρίως από Μιλήσιους με σημαντικότερες πόλεις την Λάμψακο, την Άβυδο, την Καρδία, την Σηστό, την Μαδυτο κ.α.
Non, je ne regrette rien

μικρογραφία|Η Εντίθ Πιάφ, ερμηνεύτρια του τραγουδιού
"Non, je ne regrette rien" είναι ένα γαλλικό τραγούδι που συντέθηκε από τον Σαρλ Ντυμόν, με στίχους από τον Μισέλ Βωσέρ. Γράφτηκε το 1956 και είναι γνωστό με την καταγραφή του 1960 από την Εντίθ Πιάφ. Ο τίτλος μεταφράζεται ως "Όχι, δε μετανιώνω για τίποτα".

Η Πιαφ αφιέρωσε το τραγούδι στη γαλλική Λεγεώνα των Ξένων. Κατά τη στιγμή της ηχογράφησης, η Γαλλία συμμετέχει σε μια στρατιωτική σύγκρουση, τον Αλγερινό Πόλεμο (1956-1962), η οποία υποστήριζε το προσωρινό πραξικόπημα του 1961 από το γαλλικό στρατό. Το τραγούδι ηχογραφήθηκε όταν η αντίσταση είχε καμφθεί. Άφησαν τους στρατώνες τραγουδώντας το τραγούδι, το οποίο έχει πλέον γίνει μέρος της κληρονομιάς της Γαλλικής Λεγεώνας των Ξένων και τραγουδιέται όταν είναι σε παρέλαση.

Ως ένδειξη της ευελιξίας του, το τραγούδι εγκρίθηκε επίσης ως "προσωπικός ύμνος" από ένα πρόσωπο από αντίθετο πολιτικό πόλο: τον πρώην Ολλανδό στρατιώτη Γιόχαν Κορνέλις Πρίνσεν (περισσότερο γνωστό ως Poncke Princen), ο οποίος εγκατέλειψε το 1948, προσχώρησε στην ανεξαρτησία της Ινδονησίας, όπου επαναστάτες αγωνίζονται κατά των Ολλανδών, και πέρασε περισσότερα από οκτώ χρόνια στις φυλακές της χώρας του, που εγκρίθηκαν στο πλαίσιο των διαφόρων δικτατοριών.

Το τραγούδι έχει καταγραφεί από τουλάχιστον μια δωδεκάδα άλλων καλλιτεχνών.

Χρησιμοποιείται ως το φινάλε της ταινίας "La vie en rose", μια βιογραφία της Πιάφ. Η ταινία κλείνει με το εναρκτήριο τραγούδι στο θέατρο Olympia τον Νοέμβριο του 1960.
Ασπασία Μάτσα

Η Ασπασία Μάτσα (Αθήνα 1885 - ? ) ήταν Ελληνίδα αθλήτρια της αντισφαίρισης, ολυμπιονίκης το 1906, και ερασιτέχνης ηθοποιός. Έμενε στην Κηφισιά και ήταν δραστήριο μέλος της "Αδελφότητος των ανθοκόμων και κηπουρών" και του "Φιλόπτωχου" των Αθηνών όπου έπαιζε σε φιλανθρωπικές παραστάσεις. Θεωρούνταν από τις ποιο όμορφες , καλλονές, γυναίκες της εποχής της στην ΑΘήνα.

Η Ασπασία Μάτσα είναι από τις πρωτοπόρους της γυναικείας αντισφαίρισης στην Ελλάδα, συμμετείχε στα πρώτα πανελλήνια πρωταθλήματα έχοντας πολλές επιτυχίες. Στην Μεσολυμπιάδα του 1906 στους αγώνες αντισφαίρισης που έγιναν στις εγκαταστάσεις του Ο.Α. Αθηνών ήταν τρίτη στο διπλό μεικτό με συμπαίκτη τον Ξενοφώντα Κάσδαγλη. 

Ήταν κόρη του Γεωργίου και της Βικτόριας Μάτσα και είχε δύο αδελφές , την Λούση και την Αθηνά. Παντρεμένη με τον Παντελή Μάτσα, πιθανότατα το 1909 εφόσων από τότε αναφέρεται στις κοσμικές στήλες κυρία ενώ πριν δεσποινίς, απέκτησαν δύο κόρες, την Σοφία και την Μαρία που έγιναν επίσης αθλήτριες της αντισφαίρισης.
Αλέξανδρος Θεοφιλάκης

Ο Αλέξανδρος Θεοφιλάκης (Σπάρτη 1877 - ?) ήταν Έλληνας σκοπευτής Πανελληνιονίκης και ολυμπιονίκης.

Στη Μεσολυμπιάδα του 1906 ήταν δεύτερος ολυμπιονίκης στη βολή με στρατιωτικό περίστροφο από 20 μέτρα. Στους Ολυμπιακούς αγώνες του 1920 στην Αμβέρσα πήρε μέρος με την εθνική ομάδα στο ομαδικό και ήταν αργυρός ολυμπιονίκης στο αγώνισμα βολή με στρατιωτικό πιστόλι από 30 μ. Συμπαίκτες του στην εθνική ήταν οι Γεώργιος Μωραϊτίνης, Ιάσων Σάππας, Ιωάννης Θεοφιλάκης και Αλέξανδρος Βρασιβανόπουλος. Είχε συμμετάσχει επίσης στους Ολυμπιακούς αγώνες του 1908, 1912 και 1924, χωρίς να διακριθεί. Ο Ιωάννης Θεοφιλάκης, επίσης ολυμπιονίκης στο ομαδικό το 1920, ήταν αδελφός του.
Ευφροσύνη Πασπάτη

Η Ευφροσύνη Πασπάτη (γνωστή και ως "Φρονιέτα ή Φρόσω Πασπάτη", 2 Φεβρουαρίου 1880- 9 Ιουνίου 1935) ήταν Ελληνίδα αθλήτρια της αντισφαίρισης , ολυμπιονίκης το 1906.

Γεννήθηκε και πέθανε στην Αθήνα, ήταν αδελφή του Κωνσταντίνου Πασπάτη. Ανήκε στην ομάδα του Εθνικού Γ. Σ..
Στους Ολυμπιακούς αγώνες του 1906 (Μεσολυμπιάδα) ήταν τρίτη στο απλό γυναικών πίσω από τις Σημηριώτου και Μαρίνου. Οι αγώνες αντισφαίρισης έγιναν στις εγκαταστάσεις του Ο.Α. Αθηνών.
Γεώργιος Σημηριώτης

Ο Γεώργιος Σημηριώτης ήταν Έλληνας αθλητής της αντισφαίρισης και της γυμναστικής, ολυμπιονίκης το 1906. Ήταν αθλητής του Ομίλου αντισφαίρισης Αθηνών. Ήταν γιος του Παντελή Σημηριώτη, αδελφός της Εσμέ Σημηριώτου και ξάδελφος της Σοφίας Μαρίνου.

Είχε πάρει μέρος στην Μεσολυμπιάδα του 1906 κατακτώντας το αργυρό μετάλλιο. Στους αγώνες που έγιναν στα κορτ του Ο.Α. Αθηνών ήταν δεύτερος στο διπλό μεικτό με συμπαίκτη την Σοφία Μαρίνου, στον τελικό έχασαν από τους Μαρί Ντεκουζί και Μαξ Ντεκουζί. 

Στο πανελλήνιο πρωτάθλημα αντισφαίρισης ήταν πρώτος στο μονό το 1906 και το 1908. Στο διπλό αντρών ήταν πρώτος το 1906 με συμπαίκτη τον Δημήτριο Συριώτη και το 1908 με συμπαίκτη τον Ιωάννη Κετσέα. το διπλό μεικτό ήταν πρώτος το 1906 με συμπαίκτρια την Λένα Πασπάτη και το 1908 με συμπαίκτρια την Σοφία Μαρίνου.

Στην γυμναστική σαν αθλητής του Πανιώνιου ήταν πρώτος στο δίζυγο στο Πανελλήνιο πρωτάθλημα στίβου του 1905.
Μάρω Δούκα

Η Μάρω Δούκα είναι σύγχρονη Ελληνίδα πεζογράφος.
Σούκρε

Η Σούκρε είναι η συνταγματική πρωτεύουσα της Βολιβίας. Έχει πληθυσμό 247.300 κατοίκους σύμφωνα με απογραφή του 2006. Βρίσκεται στο νοτιο-κεντρικό σημείο της πόλης σε υψόμετρο 2750μ. Το 1991 η Σούκρε ανακηρύχθηκε Μνημείο Παγκόσμιας Κληρονομιάς από την Ουνέσκο.
Σωτήριος Γκοτζαμάνης

Ο Σωτήριος Γκοτζαμάνης (1884 - 28 Νοεμβρίου 1958) ήταν Έλληνας ιατρός και πολιτικός, δωσίλογος στην περίοδο της Κατοχής.
Ατμοσφαιρική ρύπανση

Μεξικανική ηλεκτροπαραγωγός μονάδα που καίει [[λιγνίτης|λιγνίτη]].
Ατμοσφαιρική ρύπανση είναι η ρύπανση της ατμόσφαιρας, δηλαδή η προσθήκη ουσιών (ρύπων) στην ατμόσφαιρα που υπό φυσιολογικές συνθήκες δε θα υπήρχαν. Στη σύγχρονη εποχή, συχνά η ρύπανση είναι αποτέλεσμα της ανθρώπινης δραστηριότητας. 

Η ανθρωπογενής ατμοσφαιρική ρύπανση προκαλείται κυρίως από τρεις ανθρώπινες δραστηριότητες, τη βιομηχανία, τις μεταφορές και τα νοικοκυριά. Σε μια τυπική πόλη, η βιομηχανία ευθύνεται για το 50% της ατμοσφαιρικής ρύπανσης, τα μέσα μεταφοράς για το 35%, ενώ τα νοικοκυριά για το 15%. Η ατμοσφαιρική ρύπανση είναι πιθανό να φτάσει σε επίπεδα που δημιουργούν ανεπιθύμητες συνθήκες διαβίωσης. Για την περιγραφή της κατάστασης αυτής έχει επικρατήσει ο όρος νέφος.
Legend of the Seeker

Legend of the Seeker (στα ελληνικά ο θρύλος του Εκλεκτού) είναι μια αμερικάνικη σειρά επικής φαντασίας που βασίζεται στη best-seller σειρά βιβλίων "The Sword of Truth" του Τέρι Γκούντκαϊντ. Τα ABC Studios βρίσκονται πίσω από την παραγωγή της σειράς και από τα ονόματα των παραγωγών ξεχωρίζουν αυτά των Σαμ Ράιμι και Ρόμπερτ Τάλπερτ, οι οποίοι βρίσκονταν στο παρασκήνιο των σειρών Hercules και Xena. Η σειρά γυρίζεται στη Νέα Ζηλανδία και αποτελεί ακριβή παραγωγή με κόστος περίπου 1,5 εκατομμύρια δολάρια ανά επεισόδιο.

H 1η σαιζόν έχει συνολικά 22 επεισόδια, έκανε πρεμιέρα την 1 Νοεμβρίου του 2008 και ολοκληρώθηκε στις 23 Μαΐου του 2009, ενώ λόγω της επιτυχίας της σειράς, έχει ανανεωθεί για 2η σαιζόν η οποία έκανε πρεμιέρα στις 7 Νοεμβρίου του 2009.

H σειρά παρουσιάζει τις περιπέτειες του Ρίτσαρντ Σάιφερ, του ανθρώπου που ενσαρκώνει τον μύθο του Seeker of the Truth ("...a hero who arises in the times of trouble and suffering and seeks evil..."). Όντας ο πρώτος αληθινός Seeker για αιώνες, θα προσπαθήσει να εκπληρώσει την προφητεία και να αποτρέψει τον σκοτεινό μάγο Ντάρκεν Ραλ από το να γίνει ο απόλυτος κυρίαρχος και των τριών επαρχιών. Μαζί του στην δύσκολη αυτή αποστολή είναι η πανέμορφη Confessor Κάλαν Άμνελ και o ισχυρός Μάγος του Πρώτου Τάγματος, Zeddicus "Zedd" Zu'l Zolander. Ο καθένας με τις δικές του δυνάμεις θα ενωθούν και θα σχηματίσουν μια δυνατή και δεμένη ομάδα ενάντια στις λεγεώνες στρατιωτών και μάγων του Ντάρκεν Ραλ.
Ευγένιος Γκολντστάιν

Ο Ευγένιος Γκολντστάιν ("Ε. Goldstein", 5 Σεπτεμβρίου 1850 – 25 Δεκεμβρίου 1930, ήταν Γερμανός φυσικός του 19ου αιώνα. Γεννήθηκε στη σημερινή Πολωνία και σπούδασε στο Μπρεσλάου. Το 1881 αναγορεύτηκε διδάκτορας της φιλοσοφίας και το 1888 εκλέχθηκε καθηγητής της φυσικής στο Πανεπιστήμιο του Βερολίνου. Το μεγαλύτερο μέρος της ζωής του το πέρασε στο Αστεροσκοπείο του Πότσδαμ ως επικεφαλής της εκεί αστροφυσικής ομάδας.
Ο Ευγένιος Γκολντστάιν ήταν εκείνος που κατεύθυνε, υπό την εποπτεία της Γερμανικής Ακαδημίας των Επιστημών, σχετικές έρευνες επί του ηλεκτρισμού οι οποίες και οδήγησαν αργότερα τον Βίλχελμ Ρέντγκεν στην ανακάλυψη των ακτίνων Χ το 1895. Τις ακτίνες αυτές ο πρώτος που τις παρατήρησε ήταν ο Γκολντστάιν, ως καθοδικές ακτίνες με αντίθετη κατεύθυνση (ανοδικές), τις οποίες και είχε ονομάσει «ακτίνες καναλιών». Επίσης είχε αναπτύξει ατομική θεωρία, περίπου ίδια με τη σύγχρονη, που φέρει το όνομά του, παραμένει όμως ευρύτερα άγνωστη.
Νησιά του Μαρμαρά

250px|right|thumb|Τα νησιά του Μαρμαρά
Τα Νησιά του Μαρμαρά είναι ένα από τα δύο νησιωτικά συμπλέγματα της Προποντίδας. Βρίσκονται στο δυτικό της τμήμα, βορειοδυτικά της χερσονήσου της Κυζικηνής. Η συστάδα περιλαμβάνει τέσσερα κατοικημένα νησιά και τρία μικρότερα ακατοίκητα. Τα κατοικημένα νησιά είναι το νησί του Μαρμαρά (ή Προκόννησος), η Κούταλη (Ekilnik), η Αφησιά (Avsa) και η Αλώνη (Pasalimani). Μεγαλύτερο νησί του συμπλέγματος είναι το νησί του Μαρμαρά, το οποίο είναι και το βορειότερο. Νοτιότερά του βρίσκεται η Κούταλη, το μικρότερο κατοικημένο νησί του συμπλέγματος, νοτιότερα η Αφησιά και ανατολικότερά της, δίπλα στην Κυζικηνή χρσόνησο, βρίσκεται η Αλώνη. Τα νησιά αυτά ανήκουν στην Τουρκική επαρχία Μπαλικεσίρ. 

Τα νησιά του Μαρμαρά είχαν κυρίως ελληνικό πληθυσμό μέχρι το 1922. Οι περισσότεροι κάτοικοί τους με την ανταλλαγή των πληθυσμών εγκαταστάθηκαν στην Αττική, στην Χαλκιδική, στην Λήμνο και στο Αίγιον, στους προσφυγικούς οικισμούς, Νέα Παλάτια, Νέα Κούταλη, Νέα Αφησιά, Νέος Μαρμαράς και στον προσφυγικό Συνοικισμό Αιγίου.
Κάρολος Γιέλσκι

Ο Κάρολος Γιέλσκι (πολωνικά: Karol Jelski, λιθουανικά:Karolis Jelskis) — υπήρξε πολωνός ζωγράφος και γλύπτης, που εργάστηκε στα τέλη του 18ου- αρχές του 19ου αιώνα στην Λιθουανία. Υπήρξε εκπρόσωπος του κλασικισσμού και πατέρας του ζωγράφου, γλύπτη και αρχιτέκτονα Καζιμίρ Γιέλσκι.
Σπυρίδων Αθανασόπουλος

Ο Σπυρίδων Αθανασόπουλος ήταν Έλληνας αθλητής της γυμναστικής και Ολυμπιονίκης το 1896.

Συμμετείχε στους Α' Ολυμπιακούς αγώνες του 1896 στην Αθήνα στην γυμναστική. Ήταν δεύτερος με την ομάδα του Πανελληνίου στο ομαδικό αγώνισμα του δίζυγου. Την ομάδα αποτελούσαν και οι αθλητές , οι οποίοι όμως δεν ανήκαν στο σύνολό τους στην ομάδα του Πανελληνίου, Ν. Ανδριακόπουλος , Π. Περσάκης, Ι. Μητρόπουλος και Θ. Ξενάκης. Μάλιστα ο Αθανασόπουλος ήταν και ο προπονητής των αθλητών του Πανελληνίου .
Βούλις

μικρογραφία|Ακρόπολη Βούλιδας
Η Βούλις ή Βούλιδα ήταν παραθαλάσσια πόλη της αρχαίας Φωκίδας στον όρμο της Ζάλτσας, του αρχαίου μυχού στα βόρεια παράλια του Κορινθιακού κόλπου,χτισμένη πάνω σ΄ένα απόκρημνο βράχο περίπου 1500 μέτρα από την ακρογιαλιά. Σήμερα η περιοχή αυτή ανήκει στον Νομό Βοιωτίας και συγκεκριμένα στο Δ.δ. Αγίας Άννας του ΔήμουΛεβαδέων
Μπιλ Χάλεϊ

Ο Μπιλ Χάλεϊ ("William John Clifton Haley", Χάιλαντ Παρκ, 6 Ιουλίου 1925 - Χάρλινγκεν, 9 Φεβρουαρίου 1981) ήταν Αμερικανός τραγουδιστής και τραγουδοποιός, επικεφαλής του μουσικού συγκροτήματος "«Bill Haley & His Comets»" και πρώτος ερμηνευτής του "«Rock Around the Clock»", ενός από τα δημοφιλέστερα και γνωστότερα ροκ εν ρολ κομμάτια στην ιστορία της μουσικής. Το τελευταίο έγινε γνωστό όταν συμπεριλήφθηκε το 1955 στο σάουντρακ της ταινίας "«Η Ζούγκλα του Μαυροπίνακα»" ("Blackboard Jungle"). Ο Χάλεϊ αποτέλεσε τον πρώτο «θεό» του ροκ εν ρολ, είδος που ακολούθως απογείωσε ο Έλβις Πρίσλεϋ. Το 1987 ο Χάλεϊ εισήχθη στο «Rock and Roll Hall of Fame».



Κατηγορία:Αμερικανοί τραγουδιστές
Κατηγορία:Αμερικανοί συνθέτες
Κατηγορία:Αμερικανοί τραγουδοποιοί
Όλγα Καϊδατζή

Η Όλγα Καϊδατζή (γενν. στην Αθήνα στις στις 17 Ιουλίου 1979) είναι Ελληνίδα αθλήτρια του στίβου στα 200 μέτρα, με ύψος 1,72 μ.

Έχει πάρει μέρος στους Ολυμπιακούς αγώνες της Αθήνας το 2004, φτάνοντας στον ημιτελικό των 200 μέτρων, ενώ είχε κατακτήσει την 6η θέση με την ομάδα 4x100 στον τελικό του Παγκοσμίου Πρωταθλήματος στίβου στο Έντμοντον του Καναδά το 2001. Την ομάδα αποτελούσαν η Γεωργία Κοκλώνη, η Φρόσω Πατσού και Κατερίνα Θάνου. 

Έχει κερδίσει 5 φορές το πανελλήνιο πρωτάθλημα στίβου στα 200 μέτρα (2001, 2002, 2003, 2004 & 2009) Επίσης έχει την δεύτερη καλύτερη επίδοση όλων των εποχών στα 200 μέτρα με 22,88 από το 2004 πίσω από την Κατερίνα Κόφφα.